**ŠILUTĖS R. VILKYČIŲ PAGRINDINĖS MOKYKLOS VEIKLOS KOKYBĖS ĮSIVERTINIMO ATASKAITA**

2017-2018 M. M.

(2018 m. birželis)

**MOKYKLOS VEIKLOS ĮSIVERTINIMO GRUPIŲ**

**REKOMENDACIJOS 2019 METŲ VEIKLAI TOBULINTI**

Mokyklos veiklos kokybės įsivertinimas buvo atliktas vadovaujantis Mokyklos, įgyvendinančios bendrojo ugdymo programas, veiklos kokybės įsivertinimo metodika (2016 m.).

Dėl 1 srities „Rezultatai“ temos 1.2. „Pasiekimai ir pažanga“ veiklos rodiklio „1.2.1. „Mokinio pasiekimai ir pažanga“ rezultatų pagerinimo

***(1.2.1. „Mokinio pasiekimai ir pažanga“)***

* Mokytojams tobulinti aiškaus ir konkretaus mokymosi uždavinio formulavimą nurodant vertinimo kriterijus ir pamokoje nuolat grįžti prie išmokimo stebėjimo, mokyti mokinius įvertinti savo ir draugo darbą pamokoje.
* Dalykų mokytojams bendradarbiauti tarpusavyje, su auklėtojais ir pagalbos mokiniui specialistais, teikiant informaciją apie mokinių daromą asmeninę pažangą, mokymosi problemas, siekiant, kad kuo anksčiau būtų mokiniui suteikta visapusiška pagalba.
* Klasių vadovams ne mažiau kaip 2 kartus per mokslo metus vesti individualius pokalbius su vaiku ir tėvais (globėjais, rūpintojais) aptariant pasiekimus ir pažangą.
* Visiems pagrindinių dalykų mokytojams organizuoti savo dalyko konsultacijas, mokyklines olimpiadas, konkursus.
* Iš netradicinio ugdymo dienų 1 dieną skirti ugdyti mokinių gebėjimą veikti naujose, nestandartinėse situacijose siekiant ugdyti bendrąsias kompetencijas (mokėjimas mokytis, komandinis darbas, lyderystė, kūrybiškumas).
* Pradinių klasių mokytojams ilgalaikiuose planuose sukonkretinti savo vertinimo sistemas, nusimatyti priemones gabių vaikų ugdymui, apibrėžti mokėjimo mokytis kompetenciją.
* Priešmokyklinio ir pradinio ugdymo metodinėje grupėje priimti vieningą asmeninės pažangos fiksavimo, tėvų informavimo ir mokinių skatinimo sistemą.

Dėl 2 srities „Ugdymas(sis) ir mokinių patirtys“ temos 2.1. „Ugdymo(si) planavimas“ veiklos rodiklio „2.1.3. „Orientavimasis į mokinių poreikius“ rezultatų pagerinimo

***(2.1.3. „Orientavimasis į mokinių poreikius“)***

* Mokytojams iki spalio mėn. susikurti (peržiūrėti, pakoreguoti) savo dalyko mokinių pasiekimų ir individualios pažangos fiksavimo sistemą ir ją taikyti ugdymo procese, kad kiekvienas mokinys patirtų mokymosi sėkmę.
* Atsižvelgiant į mokinių asmeninius poreikius bei galimybes, mokytojams inicijuoti naujas, netradicines kūrybinės raiškos veiklas ir skatinti visus mokinius įsitraukti, dalyvauti renginiuose, neformaliojo ugdymo veiklose, konkursuose, olimpiadose, projektuose ir pan.